<classify> PARIS, UFARANSA SHIRIKA la Waandishi waHabari Wasio na Mipaka RSF, limetoa ripoti yake mpya ikionesha Tanzaniaimeporomoka kwa nafasi 25 katika orodha ya uhuru wa vyombo vya habari duniani. Katika ripoti hiyo yadunia, ikizungumzia namna mabadiliko ya utawala yanavyoweza kuleta maendeleo yauhuru wa habari barani Afrika, RSF iliitolea mfano Ethiopia, tangu ujio waWaziri Mkuu mpya, Abiy Ahmed. Mbali ya Ethiopia,iliyopanda kwa nafasi 40 na kushika nafasi ya 110, mataifa mengine yaliyopatatawala mpya na kuendelea kuimarika ni pamoja na Gambia na Angola. Hata hivyo, mabadiliko yautawala hayaonekani kuwa chanzo cha kupanda kwa uhuru wa vyombo vya habari,Tanzania ikiwa mfano mbaya. Tangu ujio wa Serikali yaAwamu ya Tano mwaka 2015, Tanzania imeshuhudia mashambulizi dhidi yawanahabari, vyombo vya habari kufungiwa na sheria kandamizi kwa wanahabari navyombo vya habari zikipitishwa, ilieleza ripoti hiyo. Aidha, ripoti hiyo imekosoakitendo cha kutetea mmoja wa wakuu wa mikoa aliyevamia chombo cha habaribinafsi akisindikizwa na polisi Machi 2017. Kwa kufungia vyombo vyahabari mara nyingi kipindi cha miaka mitatu iliyopita na kuvinyima vyombo vyahabari binafsi matangazo kunajenga mazingira ya woga na hofu, ilisema. Aidha, ripoti hiyo ilikosoasheria mpya inayotaka wamiliki wa tovuti na blogu kulipa ada kubwa pamoja nakupata kibali kutoka mamlaka husika. RSF imelaumu pia kukamatwakwa watetezi wawili wa uhuru wa habari, waliotimuliwa mwishoni mwa mwaka 2018,wakati wakishughulikia moja ya kesi, ikiwamo ya kupotea kwa mwandishi wa habariwa kujitegemea, Azory Gwanda. Kutokana na mwenendo huo,Tanzania imeshuka kwa nafasi 25 hadi nafasi ya 118 ya orodha hiyo. Wakati ripoti hiyoikionyesha hivyo, mapema wiki hii Waziri wa Mambo ya Nje na Ushirikiano waAfrika Mashariki, Kikanda na Kimataifa, Profesa Palamagamba Kabudi, aliliambiaBunge jinsi nchi za nje zinavyoisifia Tanzania katika suala zima la uhuru wahabari. Pamoja na hayo, gazeti hilililimtafuta Msemaji wa Serikali, Dk. Hassan Abass, ili aweze kuzungumzia ripotihiyo, lakini simu yake iliita pasipo kupokelewa na baadaye ilizimwa kabisa. Kwa ujumla RSF ilisemamwenendo mbaya ulioshuhudiwa duniani, hasa chuki dhidi ya wanahabariinayochochewa na viongozi wa mirengo mikali na wa kiimla, inasababisha vurugukote duniani. Kwa mfano, ilisema hali yauadui katika kauli za Rais Donald Trump dhidi ya waandishi imechangia Marekanikuporomoka hadi nafasi ya 48. Ripoti hiyo inasemawaandishi wa habari nchini humo wanakabiliwa na vitisho vingi na kukimbiliakampuni binafsi za usalama kwa ajili ya ulinzi. Mwaka uliopita,mshambuliaji mmoja aliingia katika chumba cha habari cha gazeti la Capitalkatika Jimbo la Maryland na kuwaua wanahabari wanne. Aidha, kuuawa kwa mwandishiwa habari, Jamal Khashoggi katika Ubalozi wa Saudi Arabia mjini Istanbul,Uturuki pia kulituma ujumbe mkali kwa wanahabari nje ya mipaka ya Saudia. Katika nchi nyingine,vitisho, matusi na mashambulizi vimekuwa hatari ya kazi, imesema ripoti hiyo. India, ambayo imeshikanafasi ya 140, ilishuhudia wanahabari sita wakiuawa mwaka jana na Brazililiyoko namba 105 waandishi wamekuwa wakilengwa na wafuasi wa Rais wa nchihiyo, Jair Bolsonaro. Norway imekuwa kinara wauhuru wa vyombo vya habari kwa mwaka wa tatu mfululizo, wakati Finland ikishikanafasi ya pili na Sweden nafasi ya tatu. Kwa mujibu wa ripoti hiyo,Uturuki ni miongoni mwa nchi zilizo katika hali mbaya ya uhuru wa waandishi. RSF pia limeorodhesha idadiya matukio ya kukamatwa na visa vya vurugu vilivyofanywa na mamlaka yaVenezuela ambako waandishi kadhaa waliikimbia kuepuka kuadhibiwa. Nchi ya Turkmenistaniliyoko Asia ya Kati imekamata nafasi ya mwisho na kuiondoa KoreaKaskazini.  <topic>: KITAIFA 